 Mustafe Axmed Xasan oo ka mid ah Masuuliyiinta ururka Nagaad, isla markaana xubin ka ah guddida ka soo kabashada abaaraha oo isna halkaasi ka hadlay ayaa faahfaahin ka bixiyey qorshaha guddida iyo waxyaabaha ay ka hanweyn yihiin inay wax ka qabtaan, waxaanu yidhi Guddidu waxa ay diyaarisay qorshe aad u balaadhan oo la doonayo inaynu ku taakulayno dadkii abaaruhu saameeyeen, sidoo kalena aynu kaga gaashaamano inay abaar dambe ay sidan oo kale inoo halakayso, qorshahaasi waxa uu ka kooban yahay Lix qaybood, waxaanu Maxsuulka 1-aad yahay in dib loo celiyo labaatan kun oo qoys oo ku barokacay abaartii, Maxsuulka labaadna waa in Toban kun oo qoys la xooleeyo, toban kun oo kalena lacag ayey qaadanayaan, markaa labaatan kun oo qoys ayaa, Maxsuulka sadexaad waxa uu yahay in 25 ceel oo dhaadheer iyo labaatan dhaam oo waaweyn laga sameeyo meelaha baahiyaha biyuhu ku badan yihiin, maxsuulka afraad waxa weeyi in laba iyo toban seere oo waaweyn la xidho si xooluhu ay ugu baxsadaan wakhtiga jiilaalka, maxsuulka lixaad waxa weeyi in sideetan kun oo geed laga beero wadanka, waanu bilaabmay waanu socdaa. 